คาด SET แกว่งในกรอบแคบ 1610จุด+/- /ยอดจีนนำเข้าสินค้าจากสหรัฐฯตำกว่าเป้าที่ตกลงการค้าเฟสหนึ่ง แต่คาดว่าจะตกลงกันได้ ไม่น่ารุนแรงเพิ่มขึ้น/อัพเดตสถาณการณ์วัคซีน หนุนกลุ่มหุ้น reopening/ แนะ SRICHA, IVL (กรอบแนวรับ 42.50), BEM (แนวรับ 8.10)
9 มิถุนายน 2564

เมื่อวันจันทร์ที่ผ่านมาจีนรายงานตัวเลขส่งออกเดือนพ.ค.ต่ำกว่าคาดที่ 27.9% (ตลาดคาด 32%) ลดลงจากเดือนก่อนหน้าที่ 32.3% คาดว่าส่วนหนึ่งเป็นผลจากท่าเรือบริเวณ Shenzhen และ Guangzhou ได้รับผลกระทบจากการกลับมาติดเชื้อ COVID-19 ส่งผลให้มีความจำเป็นต้องปิดบางท่าเรือในระยะสั้นเพื่อเร่งตรวจเชื้อ ประกอบการประเทศคู่ค้าชะลอกำลังซื้อและค่าเงินหยวนที่แข็งค่าขึ้น อย่างไรก็ตามการนำเข้าทำระดับสูงสุดในรอบ 10ปีที่ 51% และสำหรับการส่งออก-นำเข้ากับสหรัฐ พบว่าภาพรวมเกินดุลการค้าสูงถึง 3.17หมื่นล้านเหรียญสหรัฐ (+14%MoM) ส่งผลให้เกินดุลทั้งปีที่ 1.32แสนล้านเหรียญสหรัฐ และหากอิงจากข้อตกลงการค้าเฟสหนึ่งที่ทำขึ้นเมื่อปีต้นปีที่ผ่านมา พบว่าประเทศจีนนำเข้าสินค้าจากสหรัฐต่ำกว่าเป้าในระดับ 30-40% ขึ้นอยู่กับประเภทสินค้า โดยสินค้าที่จำนำเข้าจากสหรัฐสูงได้แก่สินค้าเกษตรกรรมในขณะที่สินค้าพลังงาน ยอดนำเข้าต่ำกว่าเป้าถึง 50% สำหรับภาพดังกล่าวแนะนักลงทุนติดตามพัฒนาการข้อตกลงการค้าภายหลังตัวแทนการค้าฝ่ายสหรัฐ Katerine Tai ร่วมกับรมว.คลัง Yellen ได้เริ่มพูดคุยกับตัวแทนการค้าฝั่งจีนอีกครั้ง เบื้องต้นเราคาดว่าอาจใช้เวลากว่าที่จะบรรลุข้อตกลงเฟสสอง อย่างไรก็ตามเราให้น้ำหนักน้อยต่อกรณีที่จะยกระดับความรุนแรงเพิ่ม โดยเฉพาะภาวะปัจจุบันที่ราคาสินค้าโภคภัณฑ์รวมถึงวัตถุดิบต่างๆเป็นที่ต้องการและราคาถูกปรับขึ้นในระดับสูง
อัพเดตสถาณการณ์การฉีดวัคซีนในประเทศ เมื่อวาน 7 มิ.ย. ถือเป็นวันคิกออฟเริ่มเร่งฉีดวัคซีนพร้อมกันทั่วประเทศจากข้อมูลพบว่ามียอดผู้เข้ารับการฉีดวัคซีนอยู่ที่ 416,847 ราย ซึ่งแบ่งเป็น Sinovac เข็มที่ 1 จำนวน 61,149 รายและเข็มที่ 2 จำนวน 23,339 ราย ขณะที่ Astrazeneca เข็มที่1 จำนวน 327,723 รายและเข็มที่ 2 จำนวน 4,636 ราย ส่วนยอดรวมการฉีดวัคซีนตั้งแต่ ก.พ. 2564 มีจำนวนรวม 4,634,931 ราย จะเห็นได้ชัดว่าแค่วันที่ 7 มิ.ย. เพียงวันแรกที่เราเริ่มเร่งฉีดวัคซีนทั่วประเทศคิดเป็นเกือบ 10% ของยอดรวมฉีดวัคซีนสะสมกว่า 4 เดือนที่ผ่านมาเลยทีเดียว ดังนั้นถ้าเราสามารถเร่งยอดการฉีดได้ประมาณ 5 แสนรายต่อวัน ก็มีความเป็นไปได้ที่เราจะสามารถฉีดวัคซีนได้ 100 ล้านโดสภายในสิ้นปีนี้และจะเกิด herd immunity ภายใน Q1 2565 ซึ่งจะเข้าเป็น Best Case ตามการประเมินของธปท. (GDP64 2%YoY/GDP65 4.7% YoY) 
กลยุทธ์การลงทุนอย่างที่เราประเมินว่าปัจจัยสำคัญที่จะขับเคลื่อนตลาดระยะข้างหน้าจะเป็นความคืบหน้าของการฉีดวัคซีนมากกว่าประเด็นเรื่องจำนวนผู้ติดเชื้อใหม่รายวันที่ยังคงอยู่ในระดับสูงกว่า 2,000 รายต่อวัน ทั้งนี้หากการเร่งฉีดวัคซีนทั่วประเทศยังคงเดินใน rate 4-5 แสนรายต่อวันได้แบบนี้จะช่วยสนับสนุนความคาดหวังการฟื้นตัวของหุ้นกลุ่ม reopening ที่จะยังได้รับผลกระทบหนักใน 2Q แต่คาดว่าจะค่อยๆฟื้นตัวขึ้นในช่วงครึ่งหลังของปี อาทิเช่นหุ้นกลุ่มสายการบิน AOT,AAV, BA หุ้นกลุ่มท่องเที่ยวและกลุ่มโรงแรม MINT, AWC, SPA หุ้นกลุ่มโรงกลั่น SPRC, BCP นอกจากนี้กลุ่มหุ้นขนาดใหญ่น่าจะเริ่มกลับมา perform ดีขึ้นอีกครั้ง หากสถาณการณ์การฉีดวัคซีนในประเทศคืบหน้าได้ตามแผนหรือเร็วกว่าอาจดึงดูดให้นักลงทุนต่างชาติกลับเข้ามาซื้อหุ้นไทยอีกครั้งโดยเฉพาะในช่วงครึ่งปีหลัง
มุมมองตลาดหุ้น/กลยุทธ์การลงทุน คาดกรอบ SET 1610+/- แนะ SRICHA, IVL (กรอบแนวรับ 42.50), BEM (แนวรับ 8.10)
หุ้นแนะนำ  1) SRICHA (ราคาพื้นฐาน 23.0 บาท) เพิ่มประมาณการกำไรสุทธิปี 2565-66 ขึ้น 22%/20% และคาด CAGR ช่วง 3 ปีอยู่ที่ 54% หนุนจากยอด backlog คุณภาพสูงที่ 2.1 พันลบ. และโครงการในอนาคต คาดวัฎจักรขาขึ้นของการลงทุนในโครงการพลังงานและปิโตรเคมีจะส่งผลบวกต่อ SRICHA บริษัทฯ ซึ่งขณะที่เข้าร่วมประมูล 5 โครงการ มูลค่ารวม 7 พันลบ. 2) IVL (ราคาพื้นฐาน 53.50 บาท) จากกระแสการปรับประมาณการณ์กำไรของตลาดและการปรับเพิ่มมูลค่าหุ้นจาก ROE ที่สูงขึ้น ผู้บริหารยังมีมุมมองเชิงบวกต่ออุตสาหกรรม PET ที่ตึงตัวในอีก 5 เดือนข้างหน้า 3) BEM (ราคาพื้นฐาน 9.72 บาท) คาดว่ารายได้จะฟื้นตัวดีขึ้นจากปริมาณการใช้รถยนต์ที่กลับมาเพิ่มสูงขึ้นรวมถึงการกลับมาใช้บริการรถไฟฟ้าใต้ดิน หลังมีการเร่งฉีดวัคซีนทั่วประเทศ คาด CAGR ของกำไรปกติ 3 ปีที่ 26% จากการกลับมาเปิดประเทศและการขยายระบบ MRT สายสีม่วง
 รายงานตัวเลขเศรษฐกิจสัปดาห์นี้:  
วันพุธ ติดตาม ดัชนี CPI ของจีนเดือน พ.ค. คาด -0.1% MoM และ +1.6% YoY ตามลำดับ ตัวเลข PPI ของจีนเดือน พ.ค. คาด +8.5% YoY ตัวเลขปริมาณสำรองน้ำมันดิบสหรัฐฯ รายสัปดาห์ และการประมูลพันธบัตรรัฐบาลอายุ 10 ปีของสหรัฐฯ 
วันพฤหัสฯ ติดตาม ตัวเลขดัชนีความเชื่อมั่นผู้บริโภคของไทยเดือน พ.ค. ตัวเลข Money supply (M2) ของจีนเดือน พ.ค. คาด +8.1% YoY การประชุมของ ECB คาดคงอัตราดอกเบี้ยนโยบาย Deposit Facility Rate ที่ -0.5%  ตัวเลข CPI ของสหรัฐฯ เดือน พ.ค. คาด +0.4% MoM และ +4.6% YoY ตัวเลข Core CPI ของสหรัฐฯเดือน พ.ค. คาด +0.4% MoM และ +3.4% YoY และตัวเลขการขอรับสวัสดิการว่างงานของสหรัฐฯ รายสัปดาห์คาด +3.71 แสนตำแหน่ง (-3.6% WoW) 
วันศุกร์ ติดตาม ดัชนี Michigan Consumer Sentiment ของสหรัฐฯ เดือน มิ.ย. คาด +1.3% MoM เป็น 84 จุด